Zbigniew Rybczyński

Zbigniew Rybczyński (født 27. januar 1949 i Łódź) er en Oscarvinnende polsk regissør som har mottatt flere internasjonale filmpriser. 

Rybczyński studerte kinematografi ved Leon Schiller statlige høyskole for film, fjernsyn og teater i Łódź. Han var aktiv i avantgardegruppen «Warsztat Formy Filmowej» og arbeidet i filmstudioet Se-Ma-For, hvor han blant annet realiserte filmene Plamuz (1973), Zupa (1974), Nowa Książka (1975) og Tango (1980), som alle ble entusiastisk mottatt på filmfestivaler. Det var filmen Tango som ble hans store suksess. Den gav ham en Oscar i kategorien beste animerte kortfilm i 1983.The 55th Academy Awards | 1983; Oscars offisielle nettsted

Hans videre filmer ble realisert med datamaskinteknikk, blant annet Schody, Orkiestra (Emmy for spesialeffekter i 1990), Manhattan, Washington eller Kafka. Han har også laget musikkvideoer for blant annet Mick Jagger, John Lennon, Simple Minds, Art of Noise, Chuck Mangione, Pet Shop Boys, The Alan Parsons Project, Yoko Ono, Lou Reed, Supertramp, Rush og Lady Pank.

 Referanser 

 Eksterne lenker 
  Zbigniew Rybczyński - www.culture.pl 


Kategori:Polske regissører
Kategori:Oscar-vinnere
Kategori:Emmy-vinnere
Kategori:Personer fra Łódź
Kategori:Fødsler i 1949
Kategori:Alumni fra Filmhøyskolen i Łódź